2. ลักษณะการประกอบธุรกิจ

 2.1 การจัดตั้งบริษัทและประวัติความเป็นมาของบริษัท

บริษัท บางปะกง เทอร์มินอล จำกัด (มหาชน) จดทะเบียนเป็นบริษัทจำกัดเมื่อวันที่ 24 พฤศจิกายน
2538 ด้วยทุนจดทะเบียนและเรียกชำระแล้วจำนวน 20 ล้านบาท ในปี 2540
บริษัทได้เริ่มทดลองร่องน้ำในบริเวณท่าเทียบเรือเพื่อเตรียมเปิดให้บริการแก่ลูกค้า
และในปีเดียวกันนี้บริษัทได้เพิ่มทุนจดทะเบียนจำนวน 130 ล้านบาท
รวมเป็นทุนจดทะเบียนและเรียกชำระแล้วจำนวน 150 ล้านบาท

ต่อมาในปี 2542
บริษัทได้รับใบอนุญาตให้ประกอบกิจการท่าเรือเดินทะเลและบริการอื่นๆที่เกี่ยวข้องโดยบริษัทได้เช่าที่ดินที่มีอายุสัญญาเช่า
30 ปี (สัญญาสิ้นสุดในวันที่ 31 ธันวาคม 2571) มีพื้นที่รวมทั้งสิ้น 96 ไร่ 7 ตารางวา
มีหน้ากว้างติดแม่น้ำบางปะกงเป็นระยะทาง 180 เมตร เพื่อใช้สำหรับดำเนินกิจการของบริษัท
นอกจากนี้บริษัทได้มีการลงทุนเพื่อขยายและปรับปรุงประสิทธิภาพของท่าเทียบเรือ
เพื่ออำนวยความสะดวกในการให้บริการแก่ลูกค้ามาโดยตลอด และในเดือนมิถุนายน 2544
และเดือนตุลาคม 2545 บริษัทมีการเพิ่มทุนจดทะเบียนและชำระเป็นจำนวน 160 ล้านบาท และ
175 ล้านบาท ตามลำดับ

ต่อมาในเดือนพฤศจิกายน 2545 บริษัทได้แปรสภาพจากบริษัทจำกัด เป็นบริษัทมหาชนจำกัด
และได้มีการเพิ่มทุนจดทะเบียนเป็น 350 ล้านบาท โดยการออกหุ้นสามัญเพิ่มทุนจำนวน 175 ล้านหุ้น
มูลค่าที่ตราไว้หุ้นละ 1 บาท โดยหุ้นเพิ่มทุนจำนวน 100 ล้านหุ้น เสนอขายแก่ประชาชนทั่วไป
กรรมการและพนักงานของบริษัท และหุ้นเพิ่มทุนจำนวน 75 ล้านหุ้น เสนอขายแก่ Whittler
Co.,Ltd

เมื่อวันที่ 10 กรกฎาคม 2546 บริษัทได้เข้าเป็นบริษัทจดทะเบียนในตลาดหลักทรัพย์แห่งประเทศไทย
และ เมื่อวันที่ 26 สิงหาคม 2546 และวันที่ 2 กันยายน 2546 บริษัทได้จัดตั้งบริษัทย่อย 2 บริษัท
ได้แก่ บริษัท บีทีซี โคสทอล จำกัด (“บีทีซี โคสทอล”) และ บริษัท แพลทตินั่ม คอนเทนเนอร์ไลน์ส
จำกัด ด้วยทุนจดทะเบียน 25 ล้านบาท และ 60 ล้านบาท ตามลำดับ
โดยบริษัทย่อยทั้งสองดำเนินธุรกิจ ดังนี้ (1) บีทีซี โคสทอล
ประกอบกิจการขนส่งสินค้าในประเทศทางทะเล โดยบริษัทถือหุ้นในสัดส่วนร้อยละ 99.99
ปัจจุบันบีทีซี โคสทอล เริ่มให้บริการแก่ลูกค้าแล้วตั้งแต่เดือน มีนาคม 2547 (2) แพลทตินั่ม
โดยบริษัทได้ลงทุนร่วมกับบริษัท วิทเลอร์ จำกัด ซึ่งเป็นผู้ถือหุ้นรายใหญ่ของบริษัทในสัดส่วนร้อยละ
51:49 เพื่อประกอบธุรกิจให้บริการขนส่งสินค้าทางทะเลโดยเรือบรรทุกตู้สินค้า (Container
Vessel) แบบประจำเส้นทาง (Liner)
ปัจจุบันแพลทตินั่มเป็นบริษัทร่วมของบริษัทมีทุนจดทะเบียนเป็น 400 ล้านบาทเนื่องจากบริษัท อีซี่
ชิปปิ้ง จำกัด “อีซี่ ชิปปิ้ง” ได้เข้ามาร่วมลงทุน เมื่อวันที่ 25 มิถุนายน 2547
เป็นผลให้สัดส่วนการถือหุ้นในแพลทตินั่มเปลี่ยนไปเป็น 45.90 : 44.10 : 10.00
โดยแพลทตินั่มมีบริษัทย่อยและถือหุ้นในสัดส่วนร้อยละ 99.99 ทั้งหมด 4 บริษัท คือ บริษัท แพลทตินั่ม
เพิร์ล จำกัด, บริษัท แพลทตินั่ม ซัพไฟร์ จำกัด, บริษัท แพลทตินั่ม เจด จำกัด และ บริษัท
แพลทตินั่ม ไดมอนด์ จำกัด ซึ่งแต่ละบริษัทประกอบกิจการขนส่งสินค้าทางทะเลโดยเรือบรรทุกตู้สินค้า
และมีเรือบริษัทละ 1 ลำ รวมถึงบริษัทได้เข้าร่วมลงทุนในบริษัท แพลทตินั่ม เอ็มเมอรัลด์ จำกัด
กับอีซี่ ชิปปิ้ง ในสัดส่วนร้อยละ 45 : 55 เมื่อวันที่ 1 ตุลาคม 2547 ด้วยทุนจดทะเบียน 216
ล้านบาท เพื่อประกอบกิจการขนส่งสินค้าทางทะเลโดยเรือบรรทุกตู้สินค้า

[]

** ยังไม่ได้เริ่มให้บริการ

 2.2 ภาพรวมการประกอบธุรกิจของบริษัท

บริษัทดำเนินธุรกิจท่าเทียบเรือและการให้บริการอื่นๆที่เกี่ยวข้อง
โดยได้รับใบอนุญาตที่สำคัญเกี่ยวกับการให้บริการท่าเทียบเรือ ได้แก่
ใบอนุญาตประกอบกิจการท่าเรือเดินทะเล ใบอนุญาตให้ใช้ท่าเทียบเรือ
ใบอนุญาตให้เปิดทำเนียบท่าเรือและโรงพักสินค้า
และใบอนุญาตให้เปิดดำเนินการโรงพักสินค้าเพื่อตรวจปล่อยของขาเข้าและบรรจุของขาออกนอกเขตทำเนียบท่าเรือ
(ICD) และได้เริ่มเปิดให้บริการตั้งแต่ปี 2542 เป็นต้นมา

การดำเนินธุรกิจท่าเทียบเรือของบริษัท มีลักษณะเป็นท่าเทียบเรือสินค้าบรรจุตู้ (Container
Terminal) โดยมีการให้บริการกับเจ้าของเรือ เจ้าของตู้สินค้า และผู้ส่งออกและนำเข้าสินค้า

บริษัทมี บริษัท บีทีซี โคสทอล จำกัด เป็นบริษัทย่อยและถือหุ้นในสัดส่วนร้อยละ 99.99
จัดตั้งขึ้นเพื่อประกอบกิจการขนส่งสินค้าในประเทศทางทะเล และบริษัท แพลทตินั่ม
คอนเทนเนอร์ไลน์ส จำกัด ซึ่งเดิมเป็นบริษัทย่อยและบริษัทถือหุ้นในสัดส่วนร้อยละ 51
จัดตั้งขึ้นเพื่อประกอบกิจการขนส่งสินค้าระหว่างประเทศทางทะเลปัจจุบันแพลทตินั่มเป็นบริษัทร่วม
เนื่องจากการเพิ่มทุนโดยบริษัท อีซี่ ชิปปิ้ง จำกัด
ทำให้สัดส่วนการถือหุ้นของบริษัทในแพลทตินั่มลดลงเป็นร้อยละ 45.90 ตั้งแต่วันที่ 25 มิถุนายน
2547

 2.3 โครงสร้างรายได้ 

[]

2.4 เป้าหมายในการดำเนินธุรกิจของบริษัท

บริษัทมีเป้าหมายในการรักษาคุณภาพและความน่าเชื่อถือในการให้บริการทุกขั้นตอน
โดยจะมีการพิจารณาระยะเวลาการให้บริการเพื่อให้มีความสม่ำเสมอและรวดเร็ว
การตรวจสอบสินค้าเพื่อป้องกันความสูญหายหรือเกิดความเสียหาย
ทั้งนี้เพื่อสร้างความพึงพอใจให้กับลูกค้าและสามารถรักษาลูกค้าเดิมรวมทั้งสามารถขยายฐานลูกค้าใหม่ได้
รวมถึงแนวโน้มเศรษฐกิจของประเทศไทยกับการขยายตัวของเศรษฐกิจโลกมีทิศทางที่ดีขึ้นเป็นลำดับประกอบกับมีปัจจัยหลายประการที่เอื้ออำนวยให้ธุรกิจการขนส่ง
บริษัทจึงได้ขยายธุรกิจท่าเทียบเรือไปสู่ธุรกิจการเดินเรือระหว่างประเทศ